Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 561

2. A munkaterület rövid leírása Ajánlatkérõi oldalon központi költségvetési szerveknél, önkormányzatoknál (az államháztartás alrendszereinél), gazdálkodó szervezeteknél a Kbt.-ben meghatározott alanyi kör szerint a közbeszerzési referens: — részt vesz a beszerzés megtervezésében, a lebonyolítás megszervezésében, figyelemmel kíséri a beszerzés megvalósítását a tervezéstõl a szerzõdés utóéletének (garanciális idõk, jogok megszûnése) befejezéséig, — a beszerzés elindításának döntése után rész projektként átveszi annak irányítását, lebonyolítását, — megszervezi és lebonyolítja a közbeszerzési eljárás dokumentációjának összeállításához szükséges bizottsági üléseket, elkészíti a szükséges háttér-dokumentációt (jegyzõkönyvek, emlékeztetõk), gondoskodik az eljárás szükséges hirdetményének közzétételérõl, biztosítja és lebonyolítja az eljárás eseményeit (bontás, helyszíni bejárás, értékelés, eredményhirdetés, szerzõdéskötés), gondoskodik a szerzõdés utóéletének kezelésérõl, — közremûködik a jogorvoslati eljárásokban. Ajánlattevõi oldalon (gazdálkodó, termelõ szervezeteknél) a közbeszerzési referens: — figyelemmel kíséri a közbeszerzési eljárások hirdetményeit, — javaslatot tesz az eljárásban való részvételre, amennyiben a beszerzés tárgya a szervezet profiljába illeszkedik és érinti a szervezet gazdasági érdekeit, — gondoskodik az eljáráson való részvételhez szükséges dokumentumok, igazolások beszerzésérõl, — összeállítja a végleges ajánlatot és képviseli szervezetét az eljárás eseményein, — közremûködik a jogorvoslati eljárásokban.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes